钦定古今图书集成/明伦汇编/氏族典/第173卷 > 《廖用贤尚友录》 > 钱元瓘
## 钦定古今图书集成/明伦汇编/氏族典/第173卷 > 《廖用贤尚友录》 > 钱元瓘

按《五代史吴越世家》：“镠子元瓘，字明宝，少为质于田
𫖳。𫖳叛于吴，杨行密会越兵攻之，𫖳战败死，元瓘得
归。镠卒，元瓘立，袭封吴越国王。善抚将士，好儒学，善
为诗。使其国相沈崧置择能院，选吴中文士录用之。
然性尢奢僭，好治宫室。天福六年，火烧其宫，元瓘避
之，火辄随发。元瓘大惧，因病狂卒，年五十五，谥文穆。”